

Dato: 2. mai 2013

Krav til pilotinstans basert på DSpace 3.1 med XMLUI

|  |
| --- |
| Forfatter: Hege Johannesen  Til: Team Rosa Kommentar: Dette notatet er utarbeidet for å beskrive hvilke krav som må innfris for at publiseringsarkivene til deltagerne i Bragekonsortiet skal kunne slås sammen i en felles DSpace-instans. |

## Innledning

For å kunne teste ut funksjonalitet i et fellesarkiv må dette inneholde to eller tre ulike enheter med hver sin enhetsadministrator i form av egne brukernr. Brage-brukeren kan brukes som arkivadministrator/fellesadministrator.

## Fellesarkivets startside

Startsiden for fellesarkivet (alle enhetene) må framstå som et fellesarkiv hvor det er mulig å bla/søke i alt, ev. avgrense til bestemte enheter eller samlinger. Det legges en lenke til fellesarkivets startside (Bragearkivene/bragekonsortiets arkiv) i den felles navigeringsmenyen.

Fellesarkivet kan kanskje ha adressen <http://www.brage.bibsys.no>? Det er mulig at vi da trenger kun en site map?

## Startsiden for det enkelte arkiv

Dagens URL-er til arkivets hovedside, for eksempel <http://brage.bibsys.no/hia/>, må fortsatt kunne brukes. Dvs ta deg til riktig enhet i fellesarkivet via redirect for å unngå døde lenker.

Lenken «Home» i navigasjonsstien må gå til enhetens startside. OBS» Skal bruke Home/Hjem i stedet for arkivnavn/akronym.

## Eget grafisk uttrykk for den enkelte institusjon/enhet

Det vi har gjort av tilpasninger for flere av institusjonene må videreføres på enhetsnivå i fellesarkivet.

Fellesarkivet og de enheter som ikke har noe eget grafisk uttrykk skal ha fonter og farger i tråd med den grafiske profilen for BIBSYS (sjekk muligheten for endringer med overgang til nye nettsider). De enkelte enheter skal ha institusjonens logo.

#### Se eksempler på DSpace 3 med XMLUI her:

BRAC: <http://dspace.bracu.ac.bd/> (fast sidebredde og flytende toppbanner)

#### Se eksempler på DSpace 1 med XMLUI her:

Prøveinstans Sunny Mountain: <http://sample2.dspacedirect.org/> (fast sidebredde og fast toppbanner)

Prøveinstans Big Tree: <http://sample1.dspacedirect.org/> (fast sidebredde og flytende toppbanner, navigasjonsmeny flyttet fra høyre til venstre)

## Adgangskontroll

Ved pålogging via BIBSYS Adgangskontroll eller FEIDE skal alle brukergrupper komme til startsiden for egen institusjon = Enhetens hovedside. Ved registrering av ny innførsel skal samlinger ved egen enhet kunne velges. Det må derfor gjøres en kontroll av bibkode eller annen parameter i brukerprofil.

## Administrator for enhet

Ved en sammenslåing vil enkeltinstitusjoner/-arkiver bli enheter i fellesarkivet. I DSpace 3 er det mulig å opprette administratorer på enhets-nivå (i tillegg til arkiv- og samlingsnivå). Det må avklares hvilke rettigheter denne rollen har, dvs om enhetsadministrator automatisk får tilgang til de samme funksjonene for sin enhet som arkivets administrator har for alle enhetene. Stikkord er:

* Mulighet for å opprette/endre underenheter, samlinger og innførsler under enheten.
* Inkludering i arbeidsflyt for kontroll av metadata/godkjenning av innførsel. Dvs får e-post om nye arbeidsoppgaver i samlinger med arbeidsflyt og mulighet til å velge å ta slike.
* Administrasjon av grupper og e-personer innen enheten inkl. opprettelse av flere enhetsadministratorer ved egen enhet.
* Finnes det administratorstatistikk for enheten?

## Høsting via OAI-PMH

Den enkelte institusjon må ha sin egen base URL med egne set for underenheter, samlinger og innførsler. Dvs ikke kun en enkelt/felles base URL for hele instansen. Sjekk løsningen som er brukt i DIVA, Digitale Vitenskapelige Arkiver, som er et fellesarkiv for mange institusjoner.

#### Hele DIVA

Se: <http://www.diva-portal.org/> (med lenke til en oversikt over alle delarkiv/enheter nederst på siden)

base URL: [http://www.diva-portal.org/dice/oai](http://www.diva-portal.org/dice/oai?verb=Identify)

#### DIVA NTNU

Se: <http://ntnu.diva-portal.org/>

base URL: [http://ntnu.diva-portal.org/dice/oai](http://ntnu.diva-portal.org/dice/oai?verb=Identify)

#### DIVA Uppsala Universitet

Se: <http://uu.diva-portal.org/>

base URL: [http://uu.diva-portal.org/dice/oai](http://uu.diva-portal.org/dice/oai?verb=Identify)

#### DIVA Nordiska Afrikainstitutet

Se: <http://nai.diva-portal.org/>

base URL: <http://nai.diva-portal.org/dice/oai>

## Andre ting som må ivaretas ved sammenslåing til et fellesarkiv

Ved flytting av samlinger til nye enheter det som måtte finnes av maler (ferdigutfylte felter) bevares.

Google Analytics for den enkelte enhet/institusjon. Det er mulig at dette kan fikses ved bruk av den nye GA-integrasjonen i DSpace 3. Dvs ikke bruke GA som i dag.

Statistikk for filnedlastinger for den enkelte institusjon/arkiv må lagres for produksjon av tall til fagbibliotekstatistikken for 2013.

Erstatte begrepet sub-community (underenhet) med community (enhet) på Enhetens hovedside da community vil være lik arkiv/repository.

Sjekk muligheten for å videreføre de egenutviklede RSS 2 – feedene.

Sjekk muligheten for å legge inn detaljert info om akivet sammen med Kontaktinfo og Feedback-skjema i bunnteksten slik det er gjort i BORA UiB.

Sjekk hvilke muligheter administrator har for å legge inn informasjon/nyheter på de ulike nivåene.