# Litt om forskjellene mellom hastepurring og vanlig purring

Hastepurringer blir generert i brukergrensesnittet, mens vanlige purringer blir generert av en batch-jobb.

Disse to purretypene henter data på ulike måter.

Hoveddata-grunnlaget er felles for begge. Dette hentes via bibliografiske data på POLines (Purchase Order Lines).

Etter et ønske om berikelse av data på purregrunnlagene, ble det innført flere måter å hente data på.

Hastepurringer bruker da i tillegg bibliografiske data fra SRU. Denne bibliografiske posten er allerede tilgjengelig i brukergrensesnittet.

Vanlige purringer henter data via BibRecord API.

SRU leverer en Marc 21 record. POLines inneholder bibliografiske data etter predefinerte metoder. BibRecord API tilbyr begge deler.

Vi hadde ikke regnet med at Ex Libris kan sende oss ulike data da det i utgangspunktet skulle være likt. Data fra disse kildene er ikke alltid konsistent. Vi har ikke kontroll på det som leveres via SRU, POLines og BibRecord, og slik har det vært siden vi laget denne berikelsen. De bibliografiske representasjonene kan dermed bli ulike.

Bearbeiding av data for at de to typene purringer skal se helt like ut, medfører store vedlikeholdskostnader fordi Ex Libris endrer de dataene de sender oss via de ulike kanalene.

Vi kan hente data til hastepurringer via BibRecord API, men det vil senke hastigheten betraktelig pga økt kommunikasjon med Ex Libris sine APIer.