 Referat

Oppdatert: 31. oktober 2013

Møte om Pliktavlevering i nytt system

|  |  |
| --- | --- |
| Sted: BIBSYS Tid: 8:30 – 14:00  Referent: BIBSYS | |
| Til stede: | Fra NB: Malin Prytz, Mona Løkås, Kjersti Rustad  Fra BIBSYS: Erling Fossan, Gunvald Strømme, Anita Ellerås, Siri Vikan, Bjøn Løvås, Ellen Røyneberg |

I forkant av møtet hadde Malin, Mona og Kjersti testet og prøvd ut Alma for å se hvordan Alma kan brukes til Pliktavlevering. Vedlegg 1 inneholder den funksjonaliteten NB mener ikke er dekke i Alma etter en første runde med testing.

Generelt om Alma

Alma oppfattes som et vanskelig og komplekst system som ikke er intuitivt. For å få systemet til å tilpasses NBs behov rundt pliktavlevering må arbeidsflyten gjøres enklere og mer fleksibel.

Alma har et solid verktøy for å hente ut data og statistikk og vil kunne tilfredsstille flere behov.

Pliktavleveringsprosessen

Vi velger å bruke Alma og gå gjennom hele pliktavleveringsprosessen.

## Synlighet

Et generelt ønske fra NB er at det er synlighet om hva som er pliktavlevert og hvor materialet er i prosessen. Etter enkel testing kan det se ut som det er synlig for andre i konsortiet.

## Oppretting av objektpost

Metadata registrering i Alma er tungt og vanskelig og baseres på Marc21. Det er lite hjelp i registreringen og ingen verdikontroll. NB ønsker seg en enkel registrering som inneholder fortekster og verdikontroll, gjerne og sjekk på ISBN.

Ex Libris er ikke villig til å levere metadata registrering med fortekster. BIBSYS vil imidlertid ta opp behovet for verdikontroll i den siste forhandlingsrunden.

Det er mulig å lage en egen template for registrering av pliktavlevert materiale. Denne templaten bør kunne forenkle registreringsskjermen og i stor grad dekke NB sitt behov for en enkel registrering

## Purchase Order Line (PO line)

* Det bør være mulig å velge pliktavlevert materiale og dermed få endret standard verdier i registreringsskjermen – egen template som styrer grensesnittet er en fordel
* Fund, Price og lignende må fjernes i grensesnittet
* Mulighet for å legge til en ny PO Line
* Legge til valget «Save and Recieve» for å komme direkte til mottak
* Det må være lett å se alle eksemplarene samlet

## Mottak

* Bør ha maler for mottak, for eksempel at sikringseksemplaret går til depot
* Mangler oversikt over leverandør
* Tungvidt å måtte velge avdeling for å scanne inn strekkode
* Mottaksskjermen bør inn i PO Line skjerm
* For mange steg
* Hadde vært fint å kunne gå direkte fra ordreregistrering til scanning av strekkode

## Leverandørregister

* Er det dublettkontroll på leverandør? NB sjekker ut dette.
* Bør det være obligatorisk å søke før en registrerer en ny leverandør
* NB syns det er OK å beholde sitt eget leverandørregister i institution zone

## Purring

* Purring er ikke ferdig implementert og er ikke mulig å teste.
* NB ønsker seg manuell purring
* Skeptisk til full automatisert purring (for eksempel i sommer ferie, jul osv.)

## Annet

* Pliktavlevert material må merkes (skal brukes til statistikk formål)

Etterarbeid

* BIBSYS tar med innspill fra møtet i dialog med NB
* NB lager en skisse som viser mulige skjermbilder/ønsket arbeidsflyt
* Vi møtes på nytt på nyåret når rammene for ny lov er klar

Vedlegg 1: **Funksjonalitet for pliktavlevering som ikke dekkes i Alma**

* Det må være mulig å motta samme tittel fra to forskjellige leverandører, jfr. kravspek 6.2. ExLibris har ikke svart på det, men det ser ikke ut som det er mulig i Alma.
* Sentralisert mottak: Det må være mulig å enkelt motta eksemplarer for andre bibliotek. ExLibris svarer i kravspeken at det kan gjøres ved at eksemplarene mottas ved NB for å senere flyttes til andre bibliotek via en ekstern tjeneste som BIBSYS lager. For å vite om det er en god løsning, bør det testes ut. Det går an å motta sentralt for andre interne avdelinger i Alma.
* Det må være mulig å motta gratismateriale uten å legge på en pris. ExLibris skriver i kravspeken at det går an, men det er ikke mulig i testsystemet.
* Det må være mulig å legge inn forventet antall eksemplarer. Mangler skal generere en purring. Usikker på hvordan dette fungerer i Alma.
* Styrken med BIBSYS har bestandig vært felleskatalogen. Hvordan blir det med dette i Alma? Vil det bli network som blir hovedplasseringen for alle BIBSYS-bibliotekene sine poster? Tilvekst av pliktavleverte publikasjoner bør skje i network zone for at mottaksbibliotekene enkelt skal få innsyn i hva som avleveres og for at det skal være mulig med sentralisert mottaksregistrering for andre bibliotek.
* Må være dublettkontroll i leverandørregisteret. Vi er usikre på om det er slik i Alma
* Metadata editor-skjermen er altfor komplisert. NB trenger en mottaksskjerm med noen utvalgte felter med fortekst, med noen obligatoriske felter som har verdikontroll og forhindrer lagring ved feil. Det er spesielt viktig er at vi får en sjekk på ISBN, både på at det ikke registreres dubletter og på at ISBN er riktig bygget opp. Noe av dette kan kanskje løses ved at man lager en mal for mottaksregistrering.
* Det bør være mulig å motta digital versjon av en bok samtidig med den trykte, uten å behøve søke opp posten på nytt. Se kravspek s. 137: “The support for digital deposit of material tied to a structured ordering and acquisitions process as described above currently does not exist in Alma but is part of our longer term roadmap.” Innebærer dette at ExLibris har gitt oss et bindende løfte om å utvikle dette? Det vil være en viktig funksjonalitet for NB når vi får pliktavlevert digitalt grunnlagsmateriale.
* Det er viktig at eksemplarene til Oslo og evt. også andre mottaksbibliotek ikke vises som mottatt i Oria før de er mottatt på avdelingen. De bør vises som «i bestilling». Dette er kanskje i orden, men vi vil gjerne få det bekreftet.